དུས་སྐབས་བཅུ་པ།ལྷ་སར་ལྕགས་རི་རིག་བྱེད་འགྲོ་ཕན་གླིང་བཙུགས་པའི་སྔ་རྗེས་སུ་མདོ་ཁམས་སྡེ་དགེར་ཆོས་རྒྱལ་བསྟན་པ་ཚེ་རིང་ཞབས་ཀྱིས་དཔལ་ལྷུན་གྲུབ་སྟེང་དུ་སྨན་པའི་སློབ་གྲྭ་བཙུགས།སེར་སྐྱ་གཉིས་ཀའི་སློབ་མ་འགའ་ཞིག་བསྡུས་ནས་རྒྱུད་བཞི་འཆད་ཉན་དང་།རྒྱུད་བཞི་ཀ་བློ་འཛིན་རྒྱུགས་སྤྲོད་དང་།སྨན་ངོ་ངོ་སྤྲོད།ལག་ལེན་བྱེད་དུ་བཅུག་ནས་དྲུང་འཚོ་བ་གུ་རུ་འཕེལ་སོགས་བརྒྱུད་འཛིན་མཁས་པ་མང་པོ་གསོ་སྐྱོང་གནས་ནས་ཕན་འབྲས་ཐོན་པས་མང་ཚོགས་ཀྱི་བརྩི་བཀུར་ཐོབ་ཡོད།